- Formula 1™ se vede în AntenaPLAY! Nu rata Marele Premiu al Arabiei Saudite sâmbătă, de la ora 19:00!
Mihai Trăistariu se bucură de un real succes pe plan profesional. Cântărețul în vârstă de 47 de ani adună câștiguri uriașe din afacerea pe care o are în domeniul imobiliar și nu are de gând să se oprească aici.
Invitat la XNS, Mihai Trăistariu spune că și-a propus să ajungă la un milion de euro și muncește din greu pentru acest lucru. Cântărețul își dorește să își extindă afacerea cu imobiliare, dar în aceeași măsură se gândește și la momentul în care își va scrie testamentul.
Mihai Trăistariu, testament cu o avere fabuloasă!
Mihai Trăistariu a povestit la XNS că a încercat să pună bazele unei firme de taximetrie, imediat după ce a participat la Eurovision, însă a realizat atunci că are mai mult profit după ce dă apartamente spre închiriere. Cântărețul deține, în prezent, șase apartamente în Mamaia Nord pe care le închiriază turiștilor. Recent, el și-a cumpărat un nou apartament de lux, potrivit spectacola.ro.
Acum, Mihai Trăistariu își propune să își scrie testamentul. El a declarat că vrea să le asigure rudelor o viață stabilă din punct de vedere financiar, dar nu vrea să îi neglijeze și pe oamenii simpli, bolnavi de cancer, mai ales că părinții lui au murit, după ce au pierdut lupta cu această boală.
"Lumea mă întreabă cui vreau să las toată averea, că eu vreau ca până la 60-70 de ani să am cinci milioane de euro. La mama au fost 15 frați și la tata zece. Eu am 216 verișori, dar cunosc doar 20. Probabil în fiecare lună se mai naște câte o rudă. Un milion de euro chiar l-aș împărți la rude. Acum îmi dau seama, la 60 de ani nu vor fi vreo 500?
(...) E clar că frații vor primi, dar nu musai fraților, cât copiii și niște rude. Vreau să îi iau pe toți la grămadă, să facem o chestie. Eu mai am o variantă, de asta spuneam de un milion de euro. Dacă ar fi să fie, eu spun ipotetic. Eu de fiecare dată când visez frumos, se întâmplă. Eu trebuie doar să visez frumos și se întâmplă. Eu am încă două planuri importante pentru când voi face un milion de euro. Vreau să fac un centru de cercetare care să trateze cancerul. Mi-au murit părinții de cancer și mi-am jurat mie că trebuie să se găsească leacul. Deja pe la cancerul de sân se mai tratează, de acolo vom vedea.", a declarat Mihai Trăistariu la Xtra Night Show, citat de Spynews.
Mihai Trăistariu își dorește să facă și un centru pentru animale
Pe lângă centrul de tratare a cancerului, Mihai Trăistariu spune că își dorește să facă ceva și pentru animale, de aceea, s-a gândit ca, în viitorul îndepărtat, să pună bazele unui astfel de centru.
"Vreau să fac tot așa un centru pentru animale, o chestie de îngrijiri de protecție, care tot așa va costa. (...) Asta vreau să fac pentru bolnavii de cancer, pentru că mă obsedează chestia asta și animalele. Sunt două sunt în plan.", a mai spus Mihai Trăistariu, citat de sursa menționată.
Kate Middleton a fost văzută pentru prima dată în public, după operația abdominală. Cum arată acum Prințesa de Wales... Nicolae Guță, surprins alături de actuala iubită. Cum arată femeia care l-a învățat pe artist să iubească din nou...